**„Želdynų dizainas, įrengimas ir priežiūra“** (40 ak. val.)

(**nuotoliniai mokymai** pradedantiesiems)

Registracija vyksta ir informacija teikiam mokymai.kmaik@gmail.com arba tel. 861441638

Mokymai vyks rugsėjo 28, 30 ir spalio 5,7,12,14,19,21,26,28 dienomis, nuo 17.30 iki 21.00 val. Zoom aplinkoje.

Mokymų metu sužinosite ir išmoksite taikyti želdinių dizaino principus, formuoti sklypo erdves, susipažinsite su naujausiomis želdynų kūrimo tendencijomis bei jų panaudojimu savo sode ar sodyboje. Taip pat išmoksite pažinti augalus, sužinosite jų savybes, tinkamas augimo sąlygas, dauginimo būdus.

1 diena. **Dendrologija.** Susipažinsime su medžių, krūmų bei lianų dekoratyviosiomis savybėmis, kaip jos auga Lietuvos klimato sąlygomis, ar visi sumedėję augalai auga vienodai, kuo skiriasi rūšis ir veislė. Lektorė dr. Asta Doftartė.

2 diena. **Dendrologija.** Kaip lengvai ir paprastai pasidauginti patikusį augalą ir kaip išsirinkti tinkamą augalą medelyne. Lektorė dr. Asta Doftartė.

3 diena. **Augalų augimo sąlygos, jų optimizavimas.** Dirvožemis, klimatinių sąlygų įtaka. Augalų grupių parinkimas pagal augavietę. Didesnės teritorijos planavimas išskiriant papildomas zonas pagal reikmes bei  naudojimo intensyvumą, apsauginei želdiniai, gyvatvorės. Lektorė dr. Ingė Auželienė.

4 diena. **Augalų augimo sąlygos, jų optimizavimas.** Gėlynai, alpinariumai, jų projektavimas, dirvožemio paruošimas sodinimui, gėlių sėja ir sodinimas, priežiūra. Želdinimo paruošiamieji darbai, augalų sodinimas. Lektorė dr. Ingė Auželienė.

5 diena. **Želdynų įrengimo techniniai sprendimai.** Vejos įrengimas ir priežiūra. Lektorius Tautvydas Gurskas.

6 diena. **Želdynų įrengimo techniniai sprendimai.** Laistymo sistemos, drenažas, apšvietimas. Lektorius Tautvydas Gurskas.

7 diena. **Dizainas.** Želdinių kūrimo tendencijos. Sklypo (iki 15 arų) zonavimas pagal pagrindines funkcines zonas. Vizualiniai ryšiai sklype. Vertikalus ir horizontalus regėjimo kampai. Linijiniai, plokštuminiai sodo elementai. Funkcinės judėjimo kryptys, dangų parinkimas. Lektorė Vaida Vaitkutė Eidimtienė.

8 diena. **Dizainas.** Augalų parinkimas ir derinimas sklype pagal pagrindinius komponavimo principus (ritmas, kontrastas, niuansas, proporcija, spalva).  Augalų žymėjimas plane. Trumpas supažindinimas su želdynų projektų vizualizavimo programomis (Skechup, Lumion, Garden Puzzle). Lektorė Vaida Vaitkutė Eidimtienė.

9 diena. **Sodo planavimas, sodinimas, priežiūra.** Gamtai draugiškas sodas, sodininkavimas mieste. Vaismedžiai ir vaiskrūmiai, uogakrūmiai, daržas mieste ir sodyboje. Lektorė dr. Ingė Auželienė.

10 diena. **Sodo planavimas, sodinimas, priežiūra.** Pagrindiniai priežiūros darbai, kompostavimas. Augalų apsauga nuo ligų ir kenkėjų, tręšimas, genėjimas. Lektorė dr. Ingė Auželienė.

Kursų kaina: 380 EUR